TANSSIPIVOT RY Jäsentiedote 1/2021, tammikuu

Hyvät tanssin ystävät!

**KOKOUSKUTSU**

Tanssipivot ry:n vuosikokous pidetään keskiviikkona 24.3.2021 klo 13:30 Helsingin Suomenkielinen Työväenopisto, Helsinginkatu 26 tai Myyrmäen Arkki, Vantaa. Vallitsevasta tilanteesta johtuen kokouspaikkoja on vaikea saada ja yritämme ensisijaisesti saada työväenopiston tilat käyttöömme.

Esillä ovat sääntöjen määräämät asiat, sekä Esko ja Pirkko Alangon rahaston sääntömuutos, jonka esittelee Marja Laosmaa ja Virpi Vuorinen.

Vallitsevan epidemiatilanteen vuoksi toivomme ilmoittautumisen ([jasensihteeri@tanssipivot.fi](mailto:jasensihteeri@tanssipivot.fi)) 28.2.2021 mennessä, jotta voimme varata riittävän ison kokoustilan turvavälit huomioiden.

LÄMPIMÄSTI TERVETULOA!

**LÄHDE MUKAAN TANSSIPIVOT RY:N HALLITUKSEEN**

Tanssipivot ry:n hallitus etsii jäsentemme joukosta uutta jäsentä hallitukseen. Hallitus on kokoontunut yleensä 6-7 kertaa vuodessa, viime vuosi oli poikkeus Covid-19 epidemian vuoksi ja hallituksen kokouksia oli viisi. Yhdistys maksaa kokousmatkasta kulukorvausta julkisen kulkuneuvon mukaan.

Hallituksen jäsenenä osallistut yhdistyksen asioiden hoitoon yhdessä hallituksen puheenjohtajan ja muiden jäsenten kanssa.

Tulethan mukaan vaikuttamaan, ylläpitämään ja edistämään senioritanssiharrastusta yhdistyksemme hallitukseen. Kysy lisää ja ota rohkeasti yhteyttä meihin:

Kirsi Kinnunen, puheenjohtaja 050-303 4926 [kirsi.kinnunen.kk@gmail.com](mailto:kirsi.kinnunen.kk@gmail.com) Kirsi Ahveninen, sihteeri 045-110 6905 [ahveninen@gmail.com](mailto:ahveninen@gmail.com)

**TANSSIRYHMÄT**

Kevätkausi ei ikävä kyllä ole päässyt vielä alkamaan, toivotaan, että tanssit alkaisivat kuitenkin mahdollisimman pian. Kevätkauden tanssiryhmät ovat nähtävillä yhdistyksen kotisivuilla osoitteessa: [www.tanssipivot.fi](http://www.tanssipivot.fi) -> tanssiryhmät/ohjaajat. Ryhmät on koottu sivuille ohjaajille lähetetyn raportin mukaan.

Seuraamme tarkoin THL:n suosituksia ja toivomme jäsenten ja ohjaajien noudattavan heidän suosituksiaan. Tanssiryhmien ohjaajiin voi rohkeasti ottaa yhteyttä kysyäkseen tanssien aloituksesta.

**TULEVIA TAPAHTUMIA**

Luottavaisin mielin katsomme tulevaisuuteen ja olemme suunnitelleet erialisiin tapahtumiin aktiivisesti osallistumista. Tulemme tiedottamaan niistä tarkemmin kotisivuilla ja seuraavassa jäsenkirjeessä.

Suunnitteilla ainakin seuraaviin tapahtumiin osallistumista:

* Kansainvälinen tanssin päivä 29.4
* Senioritanssiviikko Lehmirannan lomakeskus - loppukesällä
* Senioriliitto 50 v – juhlatapahtuma Finlandiatalossa - lokakuussa
* Hyvinvointimessut - lokakuussa

Kun saamme järjestäjiltä tarkempia päivämääriä, ilmoitamme niistä kotisivuillamme [www.tanssipivot.fi](http://www.tanssipivot.fi)

**KURSSIT**

Tulemme järjestämään kursseja ja koulutuksia ja tätä varten pyydämme teiltä toiveita. Minkälaisia kursseja tai koulutuksia toivoisitte? Haluamme jatkossa vastata tarkemmin teidän jäsenten odotuksiin kurssien ja koulutusten suhteen ja siksi kaikki toiveet ja ehdotukset ovat tervetulleita!

Myös yksityiset ja räätälöidyt kurssit sekä koulutukset ovat nyt mahdollisia! Vertaisohjaaja voi halutessaan kouluttautua ohjaajaksi, tai jos ryhmä kaipaa pienkursseja, voimme niitä järjestää räätälöitynä.

Kyselyt ja toiveet voi lähettää Laura Cedrakselle - [cedrasoy@gmail.com](mailto:cedrasoy@gmail.com)

**JÄSENASIAT**

Mikäli yhteystietosi muuttuvat tai epäilet, etteivät ne ole ajan tasalla, myös mahdolliset eroamiset liitostamme voidaan ilmoittaa jäsensihteerille. Ilmoita myös jos liityt Suomen Kansainvälisen Senioritanssin Liiton (SKSL) jäseneksi.

Jäsensihteeri Irma Pulkkinen p. 040-537 2887 sähköposti: [jasensihteeri@tanssipivot.fi](mailto:jasensihteeri@tanssipivot.fi)

Muuttunut osoitetieto kannattaa ilmoittaa myös oman tanssiryhmän ohjaajalle.

**MUUTA**

Kotisivujemme osoite on: [www.tanssipivot.fi](http://www.tanssipivot.fi)

Käyttäkää kotisivujamme. Sieltä löytyy ajankohtaisia asioita ja tietoa. Laittakaa myös palautetta ja toiveita jäsensihteerin sähköpostiin [jasensihteeri@tanssipivot.fi](mailto:jasensihteeri@tanssipivot.fi) tai kotisivujen yhteydenottolomakkeen kautta. Sivuille on päivitetty vuoden lopussa lähetetyn ohjaajakyselyn perusteella alkaneet ryhmät. Jos ryhmääsi ei siellä näy, olethan yhteydessä niin lisätään se sinne.

[www.senioritanssi.fi](http://www.senioritanssi.fi) sivuilta kohta ”ohjaajat -> työkalupakki -> tanssiavain” on koottu kansainvälisen senioritanssin otteita (kuvina) ja askelikkoja (videoina), jotka sisältyvät Senioritanssin ohjaus 1 -aineistoon.

**HYVÄÄ TANSSIN VUOTTA 2021**

Hallitus